Diari Oficial de la Generalitat Valenciana


Sumari del DOGV 7084, del 07-08-2013 (2013/7601)

Informació pública de la sol·licitud d'autorització administrativa i aprovació del projecte d'execució d'instal·lacions per a la xarxa de distribució de gas natural en el terme municipal de Geldo, a la província de Castelló, presentada per Gas Natural Cegas, SA. Expedient número CBREDE/2013/7/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7084

Data del DOGV
:   07-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7601


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa i aprovació del projecte d'execució d'instal·lacions per a la xarxa de distribució de gas natural en el terme municipal de Geldo, a la província de Castelló, presentada per Gas Natural Cegas, SA. Expedient número CBREDE/2013/7/12. [2013/7601]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.  
Peticionari: Gas Natural Cegas, SA, NIF D74542380, amb seu social a l'avinguda de Balears, 69, de València, CP 46294.  
Objecte de la petició:  
Autorització administrativa i aprovació de projecte d'execució d'instal·lacions per a la xarxa de distribució de gas natural en el terme municipal de Geldo, a la província de Castelló.  
Característiques de les instal·lacions:  
Canalització de gas natural des de la connexió al ramal amb MOP 16 existent, al sud del nucli urbà. L'estació de regulació s'instal·larà a l'entrada sud del nucli urbà, d'esta partirà l'eix principal per l'avinguda de Castelló i el carrer de Sant Francesc segons mostra el pla de traçat del projecte 4216593-YR 3.1 rev. 00. La xarxa objecte d'este projecte està constituïda per les següents canonades, junt amb accessoris i elements auxiliars:  
Xarxa MOP 16 en acer UNE EN 13423-0 V709SC Ø 6?- de 30 metres.  
Xarxa MOP 0,4 en polietilé PE100 sdr 17,6, amb la següent distribució per diàmetres:  
Diàmetre Ø 200mm 378 m  
Diàmetre Ø 160mm 289 m  
Diàmetre Ø 110mm 1.015 m  
Diàmetre Ø 90mm 307 m  
  
Estació de regulació: MOP 16/MOP 0,4 i cabal 500 m³ (n)/h.  
Termini d'execució de les instal·lacions: 12 mesos.   
Pressupost: 141.801,38 euros  
Cosa que es fa pública perquè siga coneguda per tota la gent i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, c/ Cavallers, 8, de Castelló de la Plana (CP 12845), i presentar, en doble exemplar, les al·legacions que consideren oportunes en el termini de vint dies a partir de l'endemà de la inserció d'este anunci.  
Transcorregut el dit termini sense que s'hi hagen fet al·legacions, es considerarà que s'està conforme i es perdrà el dret al tràmit corresponent. Això, sense perjuí de la interposició dels recursos que corresponga contra la resolució definitiva del procediment, en els terminis legalment i reglamentàriament establits.  
  
Castelló de la Plana, 3 de juliol de 2013.- El cap del Servici Territorial d'Energia: Esteban Santamaría Coria.